BLOG DE PONENT 2021-22 : de gener 2022\nTORNEM AMB EMPENTA. 21.12.2022\nDesprés de les vacances de Nadal estem tenint una tornada una mica especial amb alguns companys confinats i moltes connexions virtuals, que ens permeten poder continuar avançant i treballant tots, des de casa o des de l'escola.\nEstem acabant les darreres feines d'aquest primer projecte i això ens posa tristos: en uns dies acomiadarem les diferències i al Marcel i donarem peu a noves aventures.\nEns agradaria aprofitar aquesta finestra per explicar-vos com serà el nostre final de projecte. El pròxim dia 28 divendres ens convertirem en persones diferents i celebrarem la diversitat dins de la nostra classe. Us hi apunteu?\nAquell dia tots els alumnes de Ponent hauran de venir a l'escola sent algú diferent de qui són habitualment. Així doncs, podran portar una vestimenta especial, un petinat diferent, etc. Podem deixar volar la imaginació. Fins i tot ens podrem canviar el nom, ni que sigui per 24 hores. Us sembla bé?, segur que acomiadem al Marcel i al projecte d'una manera ben divertida.\nPerò, fins que arribi aquell dia, continuarem treballant les diferències, com hem fet aquests dies, que ens hem centrat a treballar els dos darrers grups que ens quedaven: les diferències meteorològiques i les diferències geogràfiques.\nPrimer de tot vam estar parlant de què pensàvem que devien ser les diferències meteorològiques i les geogràfiques i vam estar fent una pluja d'idees.\nUn cop vam veure tot el que ja sabíem vam estar mirant uns vídeos que ens van ajudar a entendre una mica del que estàvem parlant. Us els deixem a continuació per si voleu veure'ls.\nDesprés de veure aquests vídeos i de parlar de tota la informació que ens donaven vam recrear a classe els moviments de la terra. Un era el Sol, un altre la terra i així vam poder veure-ho i entendre-ho molt millor.\nVam fer els dibuixos del que havíem vist i vam intentar-ho explicar, cadascú amb les seves paraules.\nI per acabar-ho de veure amb els nostres ulls el que vam fer va ser baixar a l'aula de psicomotricitat de l'escola i, amb l'ajuda dels mestres, vam representar els moviments de la terra.\nTambé vam voler fixar-nos molt en les diferències que hi ha entre les diferents estacions i entre tots vam estar buscant característiques que ens ajudessin a diferenciar-les molt bé.\nUn altre dia vam estar veient què eren les diferències econòmiques. Ens hem adonat d'una cosa molt important. I és que la resta de diferències són positives, ens aporten coses bones, i l'única diferència de les quals hem treballat que ens fa diferenciar de manera negativa són els diners. Ens separa, ens discrimina i genera problemes.\nUn cop vam descobrir això ens vam posar a observar un mapa que ens detallava com estaven repartits els diners al món i això va generar una conversa que ens va portar conclusions molt interessants i a fer-nos preguntes importants.\nUn cop vam respondre tots els dubtes i vam acabar la conversa, vam decidir pintar nosaltres un mapa del món repartint nosaltres els diners a la nostra manera.\nI per sort tots estàvem d'acord en el mateix: tots ens mereixem tenir els mateixos diners. Així que vam pintar tots els països del mateix color. En aquest cas no volíem diferències.\nDoncs com ja s'està acabant la nostra aventura amb el Marcel, hem començat a preparar l'àlbum i la portada. Ens encanta fer coses plàstiques així que de segur que ens quedarà genial.\nTambé volíem compartir amb vosaltres els Reis d'aquest any. A la nostra classe ens han portat moltes coses que ja hem estrenat. Mireu com ens ho vam passar estrenant-ho tot.\nI divendres passat vam portar les joguines de Reis de casa i vam passar-nos la tarda jugant i compartint els nostres regals. Va ser molt divertit, és un dels dies que més ens agrada de tot el curs.\nAbans d'acomiadar-nos volíem donar-vos les gràcies per la comprensió i l'empatia en aquestes primeres setmanes de curs tan complicades.\nFins aquí totes les novetats del projecte que desitjàvem compartir amb vosaltres i ens retrobem aquí d'aquí a dues setmanes amb totes les imatges del nostre final de projecte.


IN-VITA a la reflexió: 39. La necessitat d’organitzar-se i de fer plans és inversament proporcional als recursos que creus tenir – Ajuntagent\nIN-VITA a la reflexió: 39. La necessitat d’organitzar-se i de fer plans és inversament proporcional als recursos que creus tenir\nNomés quan has de prendre decisions sobre l'aplicació d'uns recursos limitats, sorgeix l'autèntica necessitat de ser eficient i clarificar objectius. Les empreses més eficients (i més creatives) seran aquelles que tinguin una realitat més llunyana de la seva visió. Les persones més eficients seran aquelles que posseeixin menys en relació amb els compromisos adquirits.\nSi disposessis de tot el temps, els diners i l’energia del món, per què hauries de preocupar-te per organitzar-los? Només hauries de deixar-te anar i esperar que les coses es presentessin soles, o simplement anar adquirint les coses a mesura que hi anessis pensant. Només quan has de prendre decisions sobre l’aplicació d’uns recursos limitats, sorgeix l’autèntica necessitat de ser eficient i clarificar objectius. Les empreses més eficients (i més creatives) seran aquelles que tinguin una realitat més llunyana de la seva visió. Les persones més eficients seran aquelles que posseeixin menys en relació amb els compromisos adquirits.\nPer què a l’espècie humana li costa tant evolucionar?\nHe descobert la raó per la qual la humanitat no està molt millor del que està, després de tant de temps. La raó és que molt sovint el que més hauríem de fer és el que més volem evitar.\nSovint, l’última cosa al món que ens sentim inclinats a fer és exactament la que més contribuiria a millorar la nostra situació. Com més necessites fer plans és sovint quan penses que no tens temps de fer-los. Com més necessites organitzar-te és sovint quan menys et sembla que puguis permetre’t una pausa per fer-ho.\nQuan estem en ple embolic, ens diem que tot seguit posarem ordre en els nostres assumptes. Serem més amables amb nosaltres mateixos i amb els altres. Adoptarem una actitud més estratègica i proactiva. Però sempre després.\nDavid Allen diu que quan les coses es calmen, no sentirem la necessitat d’esforçar-nos per canviar aquelles rutines. Tan segur com la llei de la gravetat.\nA menys que fem alguna cosa excepcional. A menys que ens alliberem dels lligams de les limitacions terrenals i donem un pas que ens elevi per sobre d’aquesta vall de llàgrimes. A menys que desafiem la gravetat. I ho farem, tard o d’hora. Perquè el món no està dissenyat per evolucionar. Som nosaltres els que haurem de fer-ho.\nAutor camorenga Publicat el 9 juliol, 2018


Un nou L'Abarset per a un nou après-ski - Diari de la neu\nEls propietaris dels terrenys de l'actual L'Abarset tenen previst construir una promoció immobiliària al mateix lloc\nAndorraRedacció 02.04.201910.00 h\nEls propietaris dels terrenys hi tenen previst construir una promoció immobiliària Autor/a: Diaridelaneu.cat\nLa propietat dels terrenys on actualment hi ha l'Abarset, a El Tarter, rescindirà el contracte amb Ensisa (Soldeu El Tarter) amb l'objectiu d'edificar-hi pisos de luxe. El conegut local après-ski tancarà les seves portes a finals de la temporada 2019-20 però tornarà a obrir en una nova ubicació.\nL'actual L'Abarset, a peu de pistes del Tarter i que els darrers anys s'ha convertit en un dels locals de moda de l'après-ski d'Andorra, tancarà les seves portes a finals de l'hivern vinent. El motiu és una promoció immobiliària de pisos de luxe que es vol desenvolupar en els mateixos terrenys.\nEls propietaris dels terrenys els tenia llogats a Ensisa, però ha comunicat a la societat la rescissió anticipada del contracte per tal d'activar una promoció d'habitatges de luxe en els mateixos terrenys, segons estan informant avui diversos mitjans de comunicació andorrans.\nL'Abarset actual, que tancarà a finals de la temporada 2019-20, tancarà amb nou anys de vida. Des d'Ensisa, però, ja s'està treballant en trobar un nou emplaçament per a l'Abarset i donar-li una segona vida. El "nou" Abarset també estaria ubicat a peu de pistes però no està clara en quina ubicació exactament.\nSegons han informat els diaris andorrans Ara.adi El Periodic.adl'adéu a l'actual L'Abarset ja és pràcticament un fet, tot i que admeten que els acords encara ahir no estaven tancats del tot però si molt avançats.\nEn qualsevol cas, fonts d'Ensisa sí que han confirmat a Diaridelaneu.cat que, tenint present que l'Abarset actual té un públic molt fidelitzat i que l'aposta per l'après-ski a Grandvalira continua sent molt important en volum de negoci i a la vegada estratègica, és segur que hi haurà un "nou" Abarset i que d'alguna manera s'adaptarà al també nou après-ski nascut sota la marca Grandvalira.\nEls propietaris dels terrenys hi tenen previst construir una promoció immobiliària\nAmb 822 lectures. 13.05.2020\nAmb 799 lectures. 12.05.2020


El president Torra anuncia el confinament de Catalunya pel coronavirus – Comarques de Ponent\nEl president Torra anuncia el confinament de Catalunya pel coronavirus\nEl president de la Generalitat, Quim Torra, ha anunciat el confinament de Catalunya pel coronavirus. «Es tracta de restringir la mobilitat d’entrades i sortides al país, creiem que cal fer un pas endavant amb un confinament solidari per autoprotegir-se i a la vegada protegir els dels nostres voltants”, ha explicat el cap de l’Executiu, que ha exposat que ha sol·licitat al govern espanyol que “acompanyi el confinament amb l’aturada de les entrades i sortides del país a través de ports, aeroports i transport ferroviari”. «És qui ostenta les competències en aquestes infraestructures”, ha precisat.\nPer a Torra, «ha arribat l’hora de prendre “decisions complicades però necessàries” per contenir la pandèmia del coronavirus perquè l’evolució dels contagis “és massa ràpida” i “ens exigeix ser més dràstics”.\nEl cap del Govern ha fet aquestes declaracions en una compareixença des del Palau de la Generalitat, on també ha concretat que espera la resposta de l’executiu espanyol “per poder posar en marxa el confinament sencer del país el més aviat possible”. Torra ha fet una crida a tots els ciutadans “joves, grans, petits i vells, a que evitin fer cap viatge, cap activitat que no sigui absolutament imprescindible” i també ha agraït a tota la ciutadania “l’esforç que està fent, la seva comprensió i la seva enorme solidaritat”. A més, també ha lloat la “feina incansable i generosa” dels cossos de seguretat, emergències i personal sanitari. “Sou un orgull per a tots”, ha manifestat.\nDurant la seva compareixença, el cap de l’Executiu ha explicat que aquesta tarda ha parlat telefònicament amb el president del govern espanyol, Pedro Sánchez, i els dos han acordat “posposar” la mesa de negociació entre els dos executiu perquè era la “decisió raonable”.


per Redacció - Fotografia: Mollerussa Lan Party 02/11/2016 00:00h\nNeix la MLP Kids amb propostes per a joves, dins la trobada tecnològica de Mollerussa| Redacció - Fotografia: Mollerussa Lan Party\nL’espai MLP Kids esdevindrà una de les novetats més destacades de la pròxima 9a edició de la Mollerussa Lan Party (MLP), la trobada d’aficionats a les noves tecnologies de la capital del Pla d’Urgell que obrirà portes del 10 al 13 de novembre i que enguany es marca com a objectiu superar un nou rècord de participants amb 600 inscrits.\nAixí ho han posat de manifest, en el marc de la presentació de la convocatòria d’aquest 2016, l’alcalde de la ciutat i president de Fira de Mollerussa, Marc Solsona; el director de l’ens firal, Poldo Segarra, i Eduard Roca, en nom de l’associació Mollerussa Lan Party. L’acte ha comptat també amb Saül Luque, de l’empresa Engijoc, firma que oferirà el taller 'Dissenya el teu drone'.\nAmb un doble repte de créixer “de manera ordenada i estructurada” per un cantó, amb un augment quantitatiu constant de participants alhora que qualitatiu a nivell d’infraestructura, i d’obrir el saló, per un altre, a un públic més ampli, el qual sense estar inscrit pugui veure i gaudir de l’esdeveniment, participant en tallers i altres activitats, la Mollerussa Lan Party ha presentat la seva novena convocatòria que obrirà el dijous dia 10 de novembre a la tarda i s’allargarà fins diumenge dia 13 a migdia.\nUn dels objectius d’enguany és arribar als 600 inscrits, superant així els 574 de l’any passat, que va haver de tancar amb una llista d’espera de més de 30 persones. Per a aquesta edició, les instal·lacions es preparen per acollir fins a 600 participants i batre així un nou rècord. En aquest sentit, Solsona ha defensat el creixement “de forma consolidada” pel que fa a participants, un creixement que, ha explicat, "ha d’anar acompanyat de la infraestructura necessària per a aquest tipus de convocatòries". L’alcalde ha continuat recordant que actualment la MLP se situa en un nivell que la posiciona entre les primeres tres o quatre trobades peninsulars.\nPel que fa a l’aposta d’enguany amb la creació de la MLP Kids, Segarra ha afirmat que s’emmarca “dins la voluntat d’obrir el saló a un públic més jove, que no té encara els 16 anys i per tant no es pot inscriure, però que a través d’aquest espai, amb activitats i tallers, pugui venir, veure el saló i participar-hi”. En aquesta línia, ha afegit que s’han organitzat diferents activitats, com la visita d’una trentena d’alumnes de l’escola de Fondarella que divendres s’aproparan fins al Recinte Firal per veure el saló i portar a terme un taller dins la seva activitat curricular sobre tecnologia. Així mateix, dissabte al matí, a l’Estadium que la firma Future habilita al Pavelló, aquest públic juvenil, que no caldrà que estigui inscrit, podrà provar les últimes novetats en jocs de PC, Overwatch o les ulleres de realitat virtual.\nLa MLP Kids inclou també la possibilitat d’apuntar-se al taller 'Dissenya el teu drone', a càrrec de la firma Engijoc i a través del qual els participants podran experimentar amb el disseny 3D, dissenyar l’estructura d’un drone, muntar-lo, fer els primers vols i emportar-se’l a casa, segons ha explicat Saül Luque, qui ha afegit que l’empresa disposarà a més a més d’una zona d’exposició al saló on donarà a conèixer la seva activitat dins el context de la ciència i la tecnologia. Les places per a aquest taller són limitades i té un preu de 90 euros.\nSaló expositiu amb firmes del sector\nPer la seva banda, Eduard Roca, membre de l’associació Mollerussa Lan Party, ha parlat de la part més tècnica de la trobada, la qual tindrà una velocitat de descàrrega d’1,7Gb, i oferirà tornejos (League Of Legend, Counter Strike, HearthStone, Fifa 2017, StarCraft 2, Split Second, PokerLan), amb un augment dels premis en metàl·lic que pujarà a 7.000 euros, pels 5.500 euros de l’any passat, i als quals s’han d’afegir els nombrosos obsequis.\nD’altra banda, la MLP comptarà també amb un petit saló de firmes expositores del sector, així com amb la programació de tallers i conferències, com la xerrada 'Bigbubo: Blinda’t a Internet'.\nEn la seva intervenció, Roca ha destacat una nova zona per als inscrits a la party i que es presenta com a Overclocking School. Aquest espai anirà a càrrec de l’equip Independent OC Team i a través del qual s’ensenyarà com treure el màxim rendiment al processador, memòries i altres components de l’ordinador i es parlarà de temes com refrigeració líquida, gel sec o nitrogen líquid.\nLa convocatòria d’enguany, que té un preu d’inscripció de 30 euros, comptarà, igual que l’any passat, amb comentaristes de la Liga de Videojuegos Profesional (LVP), més coneguts com a casters, que retransmetran via streaming per internet les semifinals i final del campionat per equips del videojoc League of Leands.\nZona lliure de vol per a drones\nRoca ha informat també que el certamen disposarà d’una zona de seguretat per a vol de drones, la qual estarà oberta als participants a la Party i també per a ús per part dels visitants. El portaveu de l’associació Mollerussa Lan Party ha agraït el suport tant de Fira de Mollerussa com de l’Ajuntament, alhora que s’ha referit a l’equip de persones que integren l’associació, el qual ha contribuït també al creixement i consolidació de la trobada de la capital del Pla d’Urgell.\nEl saló Mollerussa Lan Party està organitzat per Fira de Mollerussa juntament amb l’associació Mollerussa Lan Party i l’Ajuntament. El certamen va néixer l’any 2008 de la mà de l’associació, si bé l’any 2011 es va incorporar, primer com a col·laborador i un any més tard com a coorganitzador, l’ens firal amb l’objectiu de potenciar la trobada.\nL'incendi de la Guingueta d'Àneu supera les 440 hectàrees cremades


Orgullós de dirigir a l'extraordinari equip de FRIOLISA POMONA IBERIA. Orgullós de sumar passió a el gran equip que ha fet durant més de 40 anys i que fa cada dia que la nostra empresa sigui un gran referent en el sector.\nLa nostra visió estratègica i voluntat de contínua millora, fa imprescindible en la nostra empresa la figura de l'Controller a l'hora de liderar l'optimització i el control de l'eficiència dels procediments interns.\nUn equip de 12 persones que respon eficientment a la gestió i control que comporta un volum de facturació anual superior a 67 milions €\nDirigeix l'estratègia comercial I supervisa l'activitat comercial desenvolupada per un equip de més de 50 comercials i equips de televenda a Girona i Barcelona.\nDirigeix un equip de 7 compradors especialitzats tant en families de productes com temperatures, amb l'objectiu de mantenir la millor qualitat, innovació I oferta de productes pels nostres clients.\nDirigeix una de les arees on més recursos dedica la nostra empresa. Cada dia gestionem més de 50 rutes de distribució i fent arribant les seves compres a mes de 2.200 clients.\nCap de Producció i Qualitat\nResponsable de la supervisió i control de la planificació i la qualitat en les nostres dues sales de manipulació a Mercabarna (peix fresc i elaborats).\nResponsable de desenvolupar les eines i estratègies per atraure, retenir i motivar el personal idoni per a la nostra organització. Així com facilitar el lideratge dels equips en els diferents escenaris i reptes de l'organització.


Tendències | Les xarxes socials a Rússia\nQue Rússia és un país on l’accés a la informació és complex no és cap secret. Però un gegant com Vkontakte tampoc s’escapa d’aquest control.\nDes que president rus, Vladímir Putin, les temors del Kremlin no han parat de créixer. El motiu té una explicació força lògica i és que després de la reelecció del líder rus hi va haver una onada de protestes, moltes de les quals van néixer organitzades des de la xarxa social més popular a Rússia. Internet, és la casa ara de moltes veus dissidents i Vkontakte encara segueix immune d’alguna manera a aquest control exhaustiu de les autoritats russes. No han tingut la mateixa sort, la majoria dels mitjans impresos ni les televisions en mans del Kremlin o empreses pròximes, com per exemple Gazprom.\nDurant les protestes, la xarxa social va rebre peticions del Servei de Seguretat Federal (FSB) perquè algunes pàgines de VK fossin bloquejades. VK però, s’hi va negar rotundament.\nPerò a qui pertany VK?\nDoncs, veient les xifres no es pot saber del cert, si aquest control tardarà gaire temps en aterrar sobre la xarxa social.\nPavel Durov, el creador de VK, tot i ser el director executiu posseeix només el 12%. L’altre gegant rus, Mail.ru controlat per un dels homes més rics del país, Alisher Usmanov, també amic del Kremlin en té el 40%. L’any passat, Mail.ru va lliurar els drets de vot de la seva participació a Durov, tot i això, Usmanov es manté fidel al Kremlin. Ell és també el propietari d’un dels diaris més respectats del país, el Kommersant, on recentment els periodistes que hi treballen s’han queixat de la censura.\nMalgrat l’afany de control del Kremlin, ara per ara i després d’alguns registres de la seu de la xarxa social, VK segueix sense aplicar censura als seus perfils i pàgines. I tu, què en penses?\nWritten by annasolecristinapujolras Deixa un comentari Publicat dins de Tendències\tTagged with Putin, Rússia, Vkontakte\nFa uns anys, Facebook tenia rivals a tots els països del món, però els va anar conquerint a poc a poc en tots els mercats. Però els anomenats “mercats vermells” com Rússia i la Xina, no es van resistir a les temptacions de Facebook.\nLa xarxa social per excel·lència a Rússia, Vkontakte és molt popular als països de parla russa, sobretot a Ucraïna, Moldàvia, Bielorrússia però també –i sorprenentment- a Israel i Estats Units, per la immigració.\nQuines són les raons per les quals seria difícil l’americanització?\nPrimerament, per causes polítiques i ideològiques sembla força obvi. Malgrat tot, existeixen també altres raons que fan que Facebook, no ho sigui tot per al gegant rus. Vkontakte, s’ha sabut adaptar molt bé al seu target, com hem vist, majoritàriament rus oferint allò que consulten i volen i també pel·lícules i sèries online. Potser és per aquesta proximitat que ofereix la xarxa social russa que Facebook s’ha vist totalment desbancat en aquest país.\nFacebook hauria de treballar de valent per guanyar-se als països post-soviètics i adaptar-se a les diferències socioculturals que això implicaria. A més a més, de moment, als russos els sembla força més atractiu el disseny creatiu, underground i “posh” que té Vkontakte, més tirant al d’Apple, que no pas el de Facebook, força més dispers desordenat. I sense necessitat de negar-ho, els russos igual que els americans, senten molt d’orgull del seu país i la seva nació, per aquest motiu són fidels i ferms seguidors d’allò que es desenvolupa dins les seves pròpies fronteres.\nWritten by annasolecristinapujolras Deixa un comentari Publicat dins de Tendències\tTagged with Facebook, Vkontakte\nCreixement econòmic, adaptació tecnològica\nEls països denominats BRIC (Brasil, Rússia, Índia i Xina) van donar-se a conèixer amb aquest nom l’any 2002, quan Jim O’Neill va preveure que aquests quatre països emergents escalarien per arribar a un punt més alt a l’escala econòmica mundial. Durant la última dècada han canviat la realitat econòmica internacional i s’han posicionat de tal manera que han aconseguit convertir-se en països de primera línia.\nImatge cedida per Nando Romero, blog Comuniza\nL’ús d’Internet és, en els països BRIC, una pràctica habitual i es troben a la mateixa etapa de desenvolupament en el mercat de les xarxes socials. Tot i que es troben en un mateix punt, tenen comportaments diferents. Rússia és el país que es desmarca més de la resta dels països del grup i es decanta per xarxes socials que s’adapten més a les seves necessitats. Mentre a Brasil, Índia i Xina la xarxa social majoritària és Facebook, Rússia prefereix un espai fet a mida. VKontakte i Odnoklasniki són xarxes socials d’origen rus i destinades a la població russa – tot i que també hi ha altres països que en fan un ús més minoritari.\nDel BRIC al MIST\nEls països que formen part de l’anomenat BRIC ja no són considerats emergents; ara ens trobem a l’era dels MIST.\nMIST, el conjunt de països que integren Mèxic, Indonèsia, Corea del Sud i Turquia van ser, de la mateixa manera que els predecessors, un concepte que va anar de la mà de O’Neill el 2011(4). L’origen d’aquesta terminologia per denominar a aquests països és estrictament econòmic però, amb el pas del temps, s’ha vist que aquests països que integren el grup creixeran no sols econòmicament, sinó també tecnològicament. Per conseqüència, les xarxes socials també patiran canvis i, en definitiva, l’ús que els ciutadans fan d’Internet. Quin consum d’Internet i les xarxes socials es preveu que facin els països MIST? Mèxic, Indonèsia, Corea del Sud i Turquia són, actualment, unes economies emergents. En aquest sentit, i tal i com ha passat amb els països BRIC, es preveu que el seu comportament a la xarxa creixi i que la necessitat d’estar connectat augmenti amb el temps. Una vegada aquests països arribin al nivell actual dels BRIC, n’hi haurà algún que opti per xarxes socials pròpies i es desmarqui de la resta de països del grup? Rússia ha tingut un comportament inesperat i, en certa manera, poc probable que es repeteixi.\nImatge cedida per Max Sainz, del portal web Biz-Tec\nWritten by annasolecristinapujolras Deixa un comentari Publicat dins de Tendències


Carpaccio de bacallà fumat 5 pebres - Peixatería Online de proximitat\nInici / Elaborats / Bacallà / Carpaccio de bacallà fumat 5 pebres\nCarpaccio de bacallà fumat 5 pebres\nquantitat de Carpaccio de bacallà fumat 5 pebres\nSKU: 296 Categories: Bacallà, Elaborats\nAquest producte està minuciosament elaborat de manera totalment manual i artesanal, separat les espines i pells de el bacallà, només està elaborat de les parts més nobles de l’bacallà. Fumat de manera 100% natural.\nA Peix A Casa trobaràs distintes varietats de bacallà: Filet de bacallà fresc al punt de sal, Lloms de bacallà congelats dessalats i Esqueixada de bacallà .\nEl producte es presenta en una safata de plàstic de 150 grams.\nCaducarà als 2 mesos des de la data envasada.\n¿COM ES POT MENJAR?:\nSensacional si l’utilitzem en amanides, pasta freda, “muntadets” o torradetes.\nNo esperis més i emporta’t aquest meravellós Bacallà fumat en Carpaccio al millor preu!!\nBacallà fresc (1.5kg) – A supremes


Volem pacificar el trànsit al centre de Palma. - José Hila\nInicio Sin categoría Volem pacificar el trànsit al centre de Palma.\n07/06/2016 0 comentarios\tpor Selenus\n• Gir cap a Antoni Maura: no es permetrà el gir cap a Antoni Maura des del Passeig Marítim. Només hi podran accedir els residents amb distintiu Acire i els serveis autoritzats (transport públic, taxi, serveis de mercaderies…). “En aquest carrer hem contat el número de vehicles que passes durant 12 hores i ens ha sortir un total de 6.500 vehicles, 4.500 no identificats i 1.000 taxis. És un volum excessiu”, ha afirmat Ferrer. Per informar d’aquesta mesura s’instal·laran diferents senyals al passeig Marítim per informar que el gir no està permès. Aquells que vulguin accedir al centre ho hauran de fer a través de l’avinguda argentina, passeig Mallorca i Jaume III.


Puigdemont: un emprenedor del bé públic | Catalunya | EL PAÍS Catalunya\nPuigdemont: un emprenedor del bé públic\nLa trajectòria empresarial de Carles Puigdemont ha depès sobretot de plataformes públiques\nBarcelona 29 GEN 2016 - 16:48\tCET\nPuigdemont sortint del seu despatx. Albert Garcia\nCarles Puigdemont sap què vol dir bé públic en el sentit més precís del terme. La seva trajectòria professional abans de saltar a la política –el 2006– va destacar per ser un ball de projectes per a administracions públiques. La seva hiperactivitat promovent empreses de comunicació va ser directament proporcional al suport que va rebre d'ajuntaments, diputacions i governs perquè les seves idees es fessin realitat. Puigdemont ha estat sobretot un emprenedor privat de projectes públics.\nEl president de la Generalitat és periodista d'ofici. Entre el 1979 i el 1994 va treballar per al diari El Punt, arribant a ser-ne redactor en cap. El 1994 va fundar la primera empresa que deixa empremta, Cat Edicions, una societat que oferia serveis de premsa a ajuntaments de la província de Girona. Cat Edicions va evolucionar en un servei de comunicació pública per internet, InfoGi. La Diputació de Girona el va presentar el 1998 com un servei propi. La revista Antena Local explicava el 1998 que “està previst que InfoGi passi a ser gestionat pel CLCC i que s'estengui a tot el principat”. El Consell Local i Comarcal de Comunicació (CLCC) és un ens que van crear les tres diputacions controlades aleshores per CiU, Girona, Lleida i Tarragona. El Consell va acollir el projecte empresarial més gran que va iniciar Puigdemont, Intracatalònia. Aquesta societat és la gestora de l'Agència Catalana de Notícies (ACN). L'ACN va ser des del primer moment un mitjà públic de les tres diputacions. Durant la direcció de Puigdemont, el 2000, l'agència va passar a ser de titularitat privada, adquirida pel Grup Planeta i Caixa Catalunya. El 2002, l'any que Puigdemont va deixar la direcció, la Corporació Catalana de Ràdio i Televisió –actual CCMA– va adquirir el 51% d'Intracatalònia. La totalitat de la societat va passar a mans de la Generalitat el 2005. Un portaveu del president confirma que Puigdemont sempre va voler que l'ACN fos una agència pública.\nDeutes reiterats del 1997 al 2006\nEl setembre del 2002, un cop sortit de l'ACN, Puigdemont va obtenir el seu primer càrrec públic, director de la Casa de Cultura de Girona –depenent de la Diputació de Girona–. Puigdemont gaudia d'un sou de 3.500 euros mensuals –14 pagues anuals–, però l'actual president apareixia repetidament als butlletins de l'Ajuntament de Girona com a deutor d'impostos municipals: l'IBI, l'IAE, taxa d'escombraries i la de circulació. Les notificacions per deutes comencen el 1997 i finalitzen el maig del 2006, un mes abans de ser nomenat candidat per CiU a l'alcaldia de Girona. Qui havia de ser el candidat, Carles Mascort, va renunciar aquell maig a encapçalar la llista per unes amenaces de mort que presumptament va rebre contra la seva família. En total, durant nou anys, Puigdemont va ser notificat 24 vegades per deutes pendents i embargaments per les taxes municipals –una també de l'Ajuntament d'Amer– i per endarreriments amb la Seguretat Social. Puigdemont devia a l'Ajuntament de Girona el 2005 més de 1.600 euros, segons el Butlletí Provincial. Puigdemont justifica que part d'aquests endarreriments es deuen a canvis de domicili “i a qüestions particulars”.\nPuigdemont va assumir la direcció de la Casa de Cultura amb la principal finalitat de coordinar els treballs entre el Govern espanyol –financer de l'operació– i la Generalitat de la que havia de ser la biblioteca pública Carles Rahola: “Puigdemont portarà a terme la coordinació entre el Ministeri de Cultura i la Generalitat de Catalunya. També haurà de dirigir la redacció del projecte d'usos del nou equipament una vegada entri en ús la nova biblioteca”. El projecte no es va iniciar fins a cinc anys més tard. L'espai es van inaugurar el 2014 amb Puigdemont ja d'alcalde.\nOrwell i la marca Catalonia\nLa seva principal iniciativa al capdavant de la Casa de Cultura va ser una exposició sobre el pas de George Orwell per Espanya durant la Guerra Civil. En una entrevista per a la televisió municipal de Girona, l'actual president va justificar la mostra, entre altres raons, perquè Orwell “és un escriptor que va tenir el detall de posar el nom del nostre país, Catalunya, en un dels seus llibres més cèlebres, que d'alguna manera va internacionalitzar la marca Catalonia”. El comissari de l'exposició va ser Miquel Berga, professor de literatura anglesa. Berga va rellevar Puigdemont el 2011 al capdavant de Catalonia Today, quan l'aleshores diputat va assumir l'alcaldia de Girona.\nPuigdemont va fundar Catalonia Today el 2004. Aquest mitjà en anglès va estar des del principi, i fins a l'actualitat, vinculat al Grup Hermes, editora del diari El Punt. El periodista Xavier Rius explicava en un article del 2005 que Puigdemont li va suggerir la seva dèria per internacionalitzar la identitat catalana, aquest cop –de nou– des de l'àmbit públic: “Dies enrere em va venir a veure Carles Puigdemont per parlar de negocis i em va donar una idea brillant: reconvertir Catalunya Cultura –emissora pública ja desapareguda– en Catalunya English, una emissora de ràdio en llengua anglesa. Puigdemont és un emprenedor en el sentit exacte del terme”.\nPuigdemont va crear el 2006 l'empresa Doble Utopia amb l'ara director de Catalunya Ràdio, Saül Gordillo. Doble Utopia era la societat propietària de Poliblocs, una plataforma per a blogaires que el 2009 va passar a formar part del diari El Singular Digital. El Confidencial va informar que els mitjans de comunicació administrats per Puigdemont van rebre subvencions de la Generalitat per valor de més de 480.000 euros. Puigdemont ha destacat que els procediments per rebre les ajudes eren del tot legals i que li van ser concedides tant per governs de CiU com pel tripartit.\nPuigdemont ja no consta com a administrador de cap empresa i a la seva declaració de béns del Parlament tampoc consta cap propietat societària. El president de la Generalitat assegura que no té cap inversió a Romania, on viatja assíduament perquè és el país d'origen de la seva esposa. L'única amistat amb un personatge públic romanès que es coneix a Puigdemont és Lucian Apostol, director general del Grup Kosarom, una de les empreses líder del sector carni a Romania. Kosarom està ubicada a Iasi, d'on és l'esposa de Puigdemont. El president visita habitualment la ciutat per vacances, segons ha explicat ell mateix. En una entrevista aquest gener al diari Top Iasi, Apostol explica que ell i Puigdemont són “molt amics”, que es telefonen sovint i que comparteixen visites d'esbarjo. La relació d'Apostol amb Puigdemont va revelar-se el 2014, quan l'aleshores alcalde de Girona va fer un recorregut per Romania amb Joan Laporta. Apostol apareixia amb tots dos en esdeveniments públics. Apostol assegurava a Top Iasi que ell va convidar Laporta a Romania. Kosarom és el patrocinador de l'equip de futbol de la ciutat. Tant Lucian com el seu pare i fundador de Kosarom, Neculai Apostol, han participat activament en la vida política de la regió. Apostol afirma que Puigdemont i Laporta són amics seus, però que no tenen cap relació de negocis.


ELS MALSONS DEL PAPA | La Cerdanya des de Can Fanga\n« L’ATZAGAIDA DEL POLÍTIC\nXarel·lo de tast »\nELS MALSONS DEL PAPA\n4 Juliol 2011 per rcasas22\nEl sopar amb aquella pesada que no parava d’ensabonar-lo va ser molt lleuger. Situats a un modest refectori, només van menjar unes bledes bullides i una truita francesa. “Sí, truita francesa, sense més ingredients, una modesta truita és el que menja el nostre Sant Pare”, escriví posteriorment la periodista.\nLa ment ja se li anava cap als somnis i la gana no li donaria una bona nit. Aquells sopars de compromís amb la premsa estrangera, al Vaticà ( menys L’Osservatore Romano ) tota la premsa ho és, eren un autèntic calvari. Però aquesta vegada sopar amb Paloma Gómez Borrero que li parlava autocomplaent del seu llibre “Juan Pablo, amigo” superà la paciència cristiana.\nUn cop a l’habitació es rentà la cara a l’atuell de ceràmica vidriada de Pavia i es disposà a fer les oracions i meditar a la seva capella privada abans d’anar a dormir.\nSota el dosser del llit barroc tornà a resar i durant la pregària final demanà perdó per malpensar de la periodista. Mentre es posava el pijama, el fet de ser Papa no vol dir que dormi amb sotana , l’estómac li recordà la seva condició humana després d’aquell sopar ultralleuger de cara a la galeria. Però, era massa tard per demanar alguna especialitat romana i veient des d’una de les 22 habitacions del seu apartament la plaça de Sant Pere es disposà a dormir.\nCom ja preveia aquella nit començà a tenir malsons fruit del decebedor sopar anterior. Al seu cap començaren a arribar-li música i imatges de la seva estimada Baviera.\n“ Estic caminant per la prada que porta cap a aquella casa alpina. No veig ningú. Faig un crit tirolès tot dient: Hi ha algú? Però ningú respon. Volto la casa i no hi ha rastre de vida. Darrera no hi veig bestiar tampoc, ni gallines, ni porcs, ni ànecs…\nCamino cap una taula de fusta i allà… què veuen els meus ulls?\nQuin bé de Déu! La taula és plena de rostits de porc amb patates Kartoffel, salsitxes de tots tipus: bavareses, de Suàbia, de Turíngia, embotits de porc i formatge “Fleischkasse”, unes meravelloses Frikadelle, Xucrut amb bacon i costella de porc fumada i un plat amb un rètol davant :\n“El nostre Bratwurst és el millor! “\nAquí el Papa fa un canvi de persona verbal lamentant la seva mala sort\n“Les glàndules salivals em començaven a funcionar a ple rendiment com el gos de Pavlov. Ja em disposava a clavar queixalada a una meravellosa salsitxa de Frankfurt quan es començaren a sentir alarits darrere meu. Un grup d’homes amb turbant, túniques de cotó i mocadors de farcell a quadradets al cap m’apartaren d’aquella taula plena de delícies Delikatessen de porc.\nEl pitjor de tot és que em deien que Mahoma no pot menjar porc mentre s’agenollaven davant meu cridant Al·là és gran i Mahoma el seu profeta. Jo em palpava per saber si s’estaven referint a mi. Esglaiat comprovava que portava un turbant al cap, una túnica aràbiga sobre el meu cos i unes babutxes als peus.\nDe fons se sentia el crit del muetzí i…. em vaig despertar suat, amb un mal de panxa que no t’hi fixis i sentint de fons el cant de maitines del cor del Vaticà.\nAixò una nit, encara passa, dues ja és un gra massa, però cada nit ja passa de taca d’oli. Hauré d’anar a un psiquiatra.”\nAixí d’incògnit el Papa que somiava ser Mahoma se’n va anar fins al Trastevere a una consulta que li havien recomanat. A la porta hi havia el nom de la consulta:\nCarlo Maria Martini e Umberto Eco Psicologi\nPassada la porta, fou acompanyat a la sala d’espera. Allà davant les butaques sobre una noble taula de fusta hi havia un munt de revistes mèdiques i al costat d’elles un llibre: En què creuen els que no creuen?\nArxivat a 4ratlles, gastronomia | Etiquetat gastronomia, Joc literari | Feu un comentari


Berga recull signatures perquè el Govern no li tanqui una línia de P3 - Regió7 :: El Diari de la Catalunya Central\nBerga recull signatures perquè el Govern no li tanqui una línia de P3\nMembres de la comunitat educativa gesten un grup en defensa de l'ensenyament públic\nd.c. | berga 27.12.2015 | 11:28\nLa regidora Mònia García signant contra la supressió d´una línia, ahir D.C.\nLa notícia que el departament d'Ensenyament ha anunciat al consistori la seva intenció de retallar una línia de P3 de cara al proper curs escolar està generant la mobilització de la comunitat educativa. Un grup de persones d'aquest col·lectiu que per ara aplega professors, pares i representants sindicals han començat una recollida de signatures per oposar-se a aquesta mesura.\nLa supressió que planteja la Generalitat (vegeu Regió7 del 3 de desembre) implicaria passar de les 7 actuals (4 de l'escola pública i 3 de la concertada) a 6. La disminució de línies afectaria l'escola pública, una possibilitat a la qual s'oposa aquest nou col·lectiu que esta en fase de gestació i que aposta per l'educació pública.\nEl grup que s'ha donat a conèixer ara és una proposta alternativa sorgida del que havia de ser una plataforma en defensa de l'educació pública al Berguedà que s'havia d'haver creat el dia 17 d'aquest mes com es va anunciar a principi de desembre. Finalment, aquella primera reunió no es va celebrar per manca d'acord entre els convocants. Després d'això i de manera individual, diferents membres de la comunitat educativa s'han reunit aquesta setmana amb representants del govern municipal per plantejar la necessitat de fer accions de pressió per evitar que Berga perdi la línia esmentada. Ahir, membres del col·lectiu van dir que recullen signatures amb la intenció possiblement de presentar una moció al ple de rebuig a aquesta mesura.\nTal com va avançar aquest diari al seu dia, la Generalitat preveu que el proper curs escolar, a la ciutat, accedeixin a P3 122 alumnes, d'aquí a dos cursos,128 i l'altre (nens i nenes nascuts el 2015) en seran 92. Aquest curs escolar hi ha un total de 147 alumnes de P3 -l'anterior en van ser 173 i l'altre, 156-; la majoria, 81, matriculats a l'escola pública, i estan distribuïts en quatre grups a les escoles de Sant Joan, Santa Eulàlia i la Valldan. La resta, 67, acudeixen a dos centres concertats: Xarxa i Vedruna, que ofereixen 3 línies.


#pensamentsdesantes IV: El consens mataroní | ramonrado\n← #pensamentsdesantes III: El forat negre de Les Santes\n#pensamentsdesantes V: Mataró Herria, Mataró Hiria →\n#pensamentsdesantes IV: El consens mataroní\nAhir al vespre vam viure un moment que crec que explica força bé el que són Les Santes. En el moment de la Crida a la festa major, mentre l’alcalde Joan Mora es dirigia a la ciutat, es van sentir alguns xiulets entre el públic. Des de dins de la plaça (sí, ja sé que dir-ne plaça és poc menys que blasfèmia per segons qui, perquè la plaça és al darrera, però vaja) no vaig poder veure qui protestava ni per quin motiu, però, en qualsevol cas, no és la primera vegada que passa. A banda de la tradicional reclamació anual de treure la bandera espanyola de la façana de La Riera 48, Joan Antoni Baron se’n va endur alguna xiulada quan era dalt del balcó i també recordo alguna Crida de Manel Mas (especialment la de l’any 1999, crec, tu ho recordaràs millor que jo) en què gairebé se sentien més els xiulets (i insults) que no pas les paraules de l’alcalde.\nPerò les xiulades, els crits i les crítiques s’acaben quan, després de la traca, és el torn dels balls de les figures. Tant li fa que estiguem a dalt del balcó o a baix, que siguem d’esquerres o de dretes, que vivim al centre o als barris, siguem del Barça o de l’Espanyol, independentistes o federalistes, … quan balla en Robafaves tots ens posem d’acord: fem un segon de silenci i, seguidament, acompanyem el ball xiulant (una xiulada ben diferent de la d’uns minuts abans) o bé picant de mans. En Robafaves, les figures i Les Santes són una de les poques coses que aconsegueixen generar consens a Mataró: un dels pocs relats que uneix la ciutat (i que per molts anys ho pugui fer).\nCanviant de tema, la Crida de l’alcalde em va agradar. M’imagino que deu ser molt difícil dir tot allò que vols en només dos minuts (aquests #pensamentsdesantes ja demostren que se’m fa difícil sintetitzar), donant algun missatge que vagi més enllà del “passeu tots una bona festa major”, amb un punt d’èpica i sense avorrir un públic que, desenganyem-nos, majoritàriament ha vingut a veure les figures. Mora, que va acabar la Crida amb un “Visca Catalunya Lliure!” (amb en Baron era habitual que ell acabés amb “Visca Catalunya” i, seguidament, una part de la gent que l’escoltava sota el balcó contestés “Lliure”), va centrar bona part del seu discurs a fer pedagogia del Desvetllament Bellugós, una de les grans preocupacions de la festa major d’enguany, i va seguir el costum de rememorar un fet recent succeït fora de la ciutat. Aquest any, va tenir un record per als afectats pels incendis de l’Alt Empordà, que va ser respost amb aplaudiments per part dels que érem a sota. L’any passat, en la seva primera Crida, va fer referència a les víctimes dels atemptats a Noruega, també poc abans de Les Santes.\nEl que trobo que li falta a Joan Mora, comparant les seves paraules de fa un any i les d’ahir, és una catchphrase, una expressió que es faci seva, unes paraules que enganxin al poble i li donin elements de continuïtat d’un any a l’altre. En un gest típic d’alguns mites del periodisme nord-americà (Walter Cronkite acomiadava l’informatiu amb “And that’s the way it is” i Edward Murrow amb “Good night and good luck”), en Joan Antoni Baron va tenir -en un context completament diferent- una molt bona pensada d’acabar sempre la Crida a la festa major amb allò de “amb la rauxa necessària, amb el seny imprescindible”, una frase que s’ha popularitzat i ha passat a formar part de l’imaginari col·lectiu de Les Santes. Ahir la vaig veure en algun tuit per donar la benvinguda a la festa major i fins i tot el mateix Baron va recordar-la al seu compte poc abans que esclatés la traca. A mi m’agradaria que l’actual alcalde també trobés una manera de personalitzar les seves Crides, però potser precisament no ho fa per distanciar l’alcalde Mora de l’alcalde Baron…\nTot i que ja som dia 26 al vespre, m’aturo a la Crida i no dic res del Desvetllament Bellugós ni tot el que ha anat passant. T’ho deixo per a tu…\nPodeu llegir la resposta d’en Joan aquí\nAquesta entrada s'ha publicat en #mataró i etiquetada amb Crida, Joan Antoni Baron, Joan Mora, Les Santes, Manel Mas. Afegiu a les adreces d'interès l'enllaç permanent.


EL CADÍ LA SEU PODRIA ESTABLIR UN NOU RÈCORD DE VICTÒRIES AL PALAU D’ESPORTS - Pirineus TV\nEL CADÍ LA SEU PODRIA ESTABLIR UN NOU RÈCORD DE VICTÒRIES AL PALAU D’ESPORTS\nAbril 12, 2022 - 05:06\nÚltima setmana de doble partit a la Lliga pel Cadí La Seu que rebrà el Perfumerias Avenida, en l’últim enfrontament de la fase regular al Palau d’Esports. Les urgellenques reben les segones classificades, provisionalment, amb la baixa d’Irati Etxarri.\nLes blanc-i-blaves, fins ara imbatibles a casa, podrien establir un nou rècord de victòries. Ara mateix compten amb un balanç de 19 partits guanyats i 9 de perduts. Tot i el resultat d’aquesta següent jornada el Cadí ja té assegurat el quart lloc a la classificació.\nEl conjunt rival, per la seva part, arriba a la Seu després d’haver aconseguit el bronze a l’Eurolliga. Les de Salamanca buscaran la victòria per certificar el primer lloc a la Lliga de cara als playoffs, tot i que l’equip arriba amb la baixa de Copper i Samuelson amb molèsties físiques.\nLa vint-i-novena jornada de la Lliga tindrà lloc al Palau d’Esports aquest dimecres, 13 d’abril, a les 20h del vespre. El partit es podrà seguir en directe per Pirineus TV i a la mitja part algunes jugadores faran un balanç de la temporada. Per aquest motiu l’informatiu modifica l’horari habitual i s’emetrà a tres quarts de deu de la nit.


Aquí ho varem deixar, no? A l’entrada dels Nassos us deia que em feia por poder-ho combinar tot, una vegada hagués començat a treballar, i em preguntava si existia el famós mite de la SUPERWOMAN. Doncs bé, ara ja sé que NO.\nL’any 2011 va començar d’una manera estranya. No estàvem a casa nostra, i encara que la meva mare ens va cuidar molt, no estàvem al nostre habitat natural; el pis estava en obres i fins el 20 de gener no ens hi varem poder instal•lar; tots dos enganxem la monstruosa grip de moda, jo lleu i el Pau greu (quines febrades!), l’Àlex... Tot això va fer que començar a treballar l’11 de gener fos una miqueta més dur del que m’havia imaginat.\nLa gent més gran, amb més experiència, t’avisa que, en el transcurs de la teva vida, cauràs en molts paranys que caracteritzen a cada generació, però tu vas de “guais” i penses: “a mi això no em passarà”. Jo pensava que era una bussiness woman. M’agrada molt la meva feina i la visc bastant, per tant, estava convençuda que mai em costaria tornar a treballar després d’una baixa per maternitat. Doncs us puc assegurar que costa, costa molt. T’has acostumat a estar amb el teu fill tot el dia, i a més, el Guillem m’ha limitat molt poc. La primera setmana, marxar i deixar-lo va ser molt dur. I per més inri, com intentes acabar puntual a la feina, també la vius diferent, et sents una mica culpable. Per tant, doble sentiment de culpabilitat: cap al Guille i cap a la feina.\nMarxar a fer esport també era més fàcil estant de baixa... Bé, estava més desentrenada, però marxava sense problemes de consciència: no abusava de cangur, perquè l’havia cuidat jo, i no em feia pena deixar-lo perquè l’havia vist durant tot el dia. Això també canvia: si la meva mare ha estat tot el dia amb ell, dir-li que es quedi una horeta més també per la tarda per anar a fer un running, em sembla tenir molta cara, i és que, a més, em ve de gust estar amb el meu peque: tinc mono!!!\nPerò com tot a la vida (d’això també t’avisen els grans) “todo vuelve a su cauce”, i cada dia et fa una miqueta menys de pena marxar. Veus que el seu papi s’espavila d’allò més bé amb el Guillem i que les cangurs, sobre tot les àvies, són uns sols i et porten uns anys d’avantatge en això de cuidar nens. A més, quan arribes a casa, el teu fillet et rep amb un somriure d’orella a orella, que et fa oblidar tot un matí de feina estressant, i et mors de ganes de jugar amb ell i menjar-te’l a petons.\nDesprés d’estar un ratet amb ell, cap al final de la tarda (moltes vegades nit), i prèvia combinació d’horaris PAPÀ - MAMÀ amb antelació, treus temps per a complir amb el teu entrenament, deixant la tirada llarga pel cap de setmana. A més, amb el CROOZER, sortim a córrer els tres, i això ja és una passada... Ahir, sense anar més lluny, amb un dia de nassos, vam gaudir amb la Sheila i la Ruth, sparrings d’excepció sobre la seva bici, d’un matí xulíssim a les Aigües.\nPer tant, amb un compliment quasi del 85% del meu pla d’entrenament per a la Mitja d’ Orihuela, i amb una miqueta de respecte, això sí, me’n vaig ja el proper cap de setmana a intentar assolir el meu repte: baixar de les dues hores o una marca digna.\nSigui com sigui, marxar a córrer amb el Robert, el Pau i el Guille, sabent el que això significaria pel meu pare, ja és tot un regal per mi. Papá, coge un buen sitio, que desde arriba lo verás todo muy bien.\ndoncs jo discrepo i sí que ets una super-woman :)\ni el Pau un "ironman-superman" jejeje\n1.- xulíssima la foto\n2.- segur q faràs una gran mitja\n3.- m´ha agradat molt llegir un post així.\nespero veure´ns aviat que de ben segur que el q es parteix de riure a dintre del 2croozer" deu estar molt canviat des del 5-0 jejeje\nMolt bona entrada! Pensa que molts de nosaltres amb menys tampoc arribem a tot!\n8 de febrer de 2011 a les 14:22\nsi senyor bona entrada!!!!! a donar-li canya!!!!!!:D!\n8 de febrer de 2011 a les 17:09\nSí senyora !!\nPensaba que el Croozer era el capricho de Pau, pero me olvidaba que con 2 Runners en casa es totalmente imprescindible.\nBea, eres un gran ejemplo para muchas compatriotas tuyas !!\nSuerte en Orihuela.\n8 de febrer de 2011 a les 19:32\nJag, gràcies pels ànims, el Guillem també té ganes de veure't i córrer una mica amb tu.\nGràcies David, costa arribar però ho intentem, ànims per la Marató.\nAixò és el que hauré de fer Korje, donar-li canya a la Mitja.\nDennis, el Croozer mola, el próximo reto es correr yo con él, y no Pau.\n9 de febrer de 2011 a les 21:01


L'Obscur: L'Obscur compleix un any\nL'Obscur compleix un any\nHui estem de celebració, just ara fa un any va vore la llum aquesta publicació, tot coincidint amb el culebrón del boli de 300 euros que va xurrimangar José Blanco (qui ara pareix que té problemes més grossos que un boli de tal calibre). Ha estat un any ple de canvis i sorpreses que es tanca amb l'alegria de vore assegut (i no en cap poltrona) al molt ex-honorable ex-president Camps.\nPerò volem aprofitar l'efemèride per recuperar algunes portades hilarants que van fer aparéixer aquesta tribuna de tir al plat anomenada l'Obscur. Allà va la primera:\nOrganigrama del complot internacional que va acabar amb la brillant trajectòria\nde l'Ontinyent C.F. en l'últim partit d'ascens a Segona Divisió A.\nAquesta és una de les millors portades de Lo Clar, en un intent d'associar a ZP (el dimoni) amb el polèmic partit de l'Alcorcón plantejant un quinteto de cabecilles de la trama.\nI no era la primera portada on aquestos deixebles de Pavlov associaven a Zapatero amb l'amargor de la derrota futbolística; quan l'Ontinyent va perdre una altra eliminatòria contra la Cultural Leonesa (que va acabar jugant contra el Barça) el titular va ser "El equipo de Zapatero nos apea de la copa" (ací encara no se'ls havia ocorregut açò de la mano negra es veu).\nAltre distintiu de Lo Clar és el seu rigor informatiu i la seva visió de futur, com veiem a les següents portades que podeu consultar a la biblioteca del carrer Major:\n4-6-2010-. Lo clar que sí! Tururut tururut!\nMaqueta que igual et serveix per presentar l'hospital\nque una nova estació de ferrocarril.\nEl "morbo", un altre ingredient bàsic de tota publicació "amarillenta".\nEsperem que els de Lo Clan no tarden massa en traure a relluir a les seves portades la creativitat del photoshop ultramontà i rememoren l'esplendorosa etapa en la que dominaren la desapareguda revista Crònica per tal de demonitzar lo tripartito ontinyentí i exalçar la nostra ex-AlcaLina a nivells divins d'omnipresència. Nosaltres, de moment hem ampliat plantilla amb un mític de la comunicació comarcal, Joachim Mc Knight, de qui ben aviat tindreu notícies.\nAcí el nostre agraïment per la vostra fidelitat al llarg d'aquest any gloriós...\nPublicat per Jaime Clarin en 2:12\nFurtangarín i el "vivero de sociedades durmientes"...\nFabra busca faves\nCamps tornava tots els regals a la trama Gürtel\nLo BOO: Patinades artístiques\nL’Ontinyent prostituït (2na part)


Tendències de la temporada 2017/2018\nGlobal icon-chevron-right Espanya icon-chevron-right Barcelona icon-chevron-right Tendències de la temporada 2017/2018\nEl que no us podeu perdre de la temporada que ve de teatre i dansa a Barcelona. Estigueu atents!\nPer Andreu Gomila Data de publicació: dijous 17 agost 2017\nJa estan totes les cartes damunt la taula i queda poc perquè tots els teatres de la ciutat tornin a la feina després del llaaaaarg parèntesi estiuenc. Ens hem mirat amb lupa les programacions, hem posat en marxa la màquina de la memòria i ens hem projectat de cara al futur immediat, per mirar d'arribar a conclusions (potser arriscades) de les coses que es portaran la temporada 2017/2018 a Barcelona. Som-hi!\n1. Els salt dels 'indies'\nUns anys enrere, en plena crisi, va semblar que s'aixecava un mur entre el teatre oficial (els públics i els comercials) i el teatre independent. Van florir un munt de companyies a la recerca d'un lloc. Gent jove, amb altres idees al cap. Estem parlant de gent com Iván Morales, Jordi Oriol, Nao Albet, Marcel Borràs, Oriol Pla, Xavi Sáez, Anna Alarcón, La Calòrica, La Virgueria... I que ara en Nao i en Marcel faci deu anys que estigui damunt un escenari (encara són lluny dels 30 anys!) i facin 'Falsestuff' al TNC és un èxit, així com que Morales estreni, amb Pol López, Pla i Sáez, 'La calavera de Connemara' a La Villarroel. La Virgueria també fa un TNC, a on Alícia Gorina dirigeix 'Blasted'. Molta sort, companys.\n2. Les apostes de Cunillé i JM Miró\nDesprés d'uns anys d'absència de les grans sales, aquesta és la temporada de Lluïsa Cunillé, ja que estrena 'Islàndia' al TNC, a on es podrà tornar a veure (miracle!) un dels seus 'hits' més estratosfèrics, 'Après moi, le déluge'. Alhora, Josep Maria Miró farà el salt a la sala gran del teatre de les Glòries amb 'Temps salvatge', després que hagi estrenat les seves dues últimes obres fora de casa nostra. L'autor d''El principi d'Arquimedes' juga fort. La nòmina de grans autors, d'aquí i d'allà, serà ben sucosa, aquesta temporada que ve.\n3. El retorn de Bieito i Lauwers\nFa deu anys estàvem acostumats a la transgressió escènica que representaven el nostre Calixto Bieito i les visites de la Needcompany de Jan Lauwers. Fa una pila d'anys que no ens visiten i per això celebrem que Bieito ens porti la versió que ha fet de la novel·la de Bernardo Atxaga 'Obabakoak', que podrem veure en èuscar al Lliure, el mateix teatre que ens servirà 'Beguin the Beguine' dels flamencs. Com els hauran passat els anys? Amb què ens sorprendran?\n4. La preeminència de La Brutal\nLa companyia de David Selvas i Julio Manrique no para. Porten uns anys pletòrics, com a tropa i per separat. D'entrada, començaran al Goya amb la reposició del 'Don Joan' que vam veure al TNC, tenen de gira 'La treva' i 'Vides privades'. Faran al TNC 'La importància de ser Frank', de Wilde, i un ocellet m'ha dit que tenen entre mans 'Jerusalem', una obra impressionant de Jez Butterworth, i 'The events', de David Grieg. En veurem alguna al Romea o a la Biblioteca de Catalunya?\n5. La millor dansa de l'últim quart de segle\nLa temporada de dansa promet. I molt. D'entrada, perquè podrem veure espectacles mítics com el 'Rosas danst Rosas' al Mercat de les Flors, que també estrenarà la primera producció nacional de dansa, a càrrec de Thomas Noone i Roser López Espinosa. Alhora, viurem el retorn de la companyia de Sasha Waltz, al TNC, amb 'Kreatur'. I si això fos poc, m'han xivat que Temporada Alta ens regalarà l'homenatge d'Alain Platel a Pina Bausch. I no ens oblidem de les estrenes de Salva Sanchis al Mercat i totes les sorpreses que ens deparen la Hiroshima i l'Antic Teatre.\n6. El Cyrano d'Homar i Pau Miró\nFa un parell d'anys, Temporada Alta va ajuntar la grandesa de Lluís Homar i el talent de Pau Miró per convertir 'Terra baixa' en un solo. I la cosa va rutllar d'allò més bé i l'espectacle encara gira. Ara, repeteixen operació, també al Borràs, per fer una versió de 'Cyrano de Bergerac', tot i que aquest cop amb Homar i quatre actors. Homar diu que és la manera de tornar al públic tot allò que li ha donat. I nosaltres que l'esperem amb ànsia.\n7. Els projectes socials\nEl teatre no pot viure d'esquena al món, al seu entorn immediat. I cal destacar l'esforç que farà aquesta temporada el Teatre Lliure amb el cicle NOSaltres - mostra de teatre inclusiu, amb Didier Ruiz i Clàudia Cedó. A la Beckett, Iván Morales farà 'Esmorza amb mi', un projecte amb nanos amb discapacitats mentals. Sí, el teatre pot ajudar a canviar el món!\n8. Els hereus de Shakespeare manen\nPoc Txékhov i Ibsen, aquesta temporada. I poc Shakespeare, pel que ens havíem acostumat. Però manaran els seus hereus. I de llarg. Oscar Wilde, Eugene O'Neill, Martin McDonagh, Mary Shelley, Sarah Kane, John Cassavetes, Nell Leyshon, Henry Miller, l'Actors Touring Company... Nord-americans, irlandesos i britànics manen aquí i al món.\n9. Musicals nous de trinca\nPotser estàvem una mica cansats de veure al Paral·lel els mateixos musicals de sempre, o musicals que fa anys que volten, estil 'Cabaret', 'Mamma mia' i companyia. Celebrem, doncs, l'estrena, entre d'altres, de 'Casi normales' al BARTS, una peça rock de Brian Yorkey i Tom Kitt que ho va petar fa una dècada a Nova York. I, sobretot, la nova aventura de Daniel Anglès amb 'Fun home', que es posarà de llarg al Casino de l'Aliança a primers del 2018 en la seva primera aventura mundial fora dels EUA.


Enric I. Canela » Blog Archive » Aviat la proposta d’estatuts de l’Agència Estatal de Recerca\nEl secretari d’Estat de Recerca, Felipe Pétriz, va comparèixer fa uns dies davant a Comissió de Ciència i Innovació del Congrés. Va defensar la Llei de Ciència, Tecnologia i Innovació com una gran aposta de futur i va assegurar que es manté el diàleg amb tots els sectors per tal millorar el text.\nPétriz també va dir que en el termini d’un any es posarà en marxa l’Agència Estatal de Recerca i que quan torni al Consell de Ministres es presentarà una proposta dels estatuts de l’Agència. Així com una memòria econòmica de la llei. Per Pétriz, la creació de l’Agència al costat de la transformació de les beques per contractes són les dues mesures que millor justifiquen la nova norma.


Centre de mecanitzat Holz-her Pro-Master - Fusta - Centre de mecanitzat\nAirmatic, S.A. - Centres de mecanitzat per a fusta\nCentre de mecanitzat: pot trepar, serrar, fresar i ranurar\nEl Pro-Master d'Holz-Her fixa les normes d'una fabricació CNC econòmica i molt flexible. El ventall de prestacions del centre de mecanitzat encerta completament quan s'exigeix una velocitat de mecanitzat elevada, una precisió superior a la mitjana i una utilització senzilla i ergonòmica exemplar. La concentració absoluta sobre les exigències de la pràctica fa de Pro-Master les màquines ideals en la seva gamma de preu, constituint així centres de mecanitzat perfectes per a totes les empreses que treballen de manera molt flexible i encaren a les exigències industrials.\nL'estructura en la seva construcció curta i compacta i la potència mòbil tipus coll de cigne (de construcció mecanosoldada) garanteixen una estabilitat superior. Combinats amb corredisses prismàtiques invertides i temperades, constitueixen la base d'un funcionament precís dels potents agregats. Un transportador de seguretat de 3 zones permet un mecanitzat pendular. Tres longituds de màquines i grans cotes de mecanitzat obren a Pro-Master nous horitzons al mercat.\nTrepar, serrar, fresar, ranurar; el cap de mecanitzat de Pro-Master és multifuncional i està perfectament equipada per a una fabricació racional d'elements de mobles més senzills i més complexos, a través del temps. Les dues corredisses prismàtiques de l'eix Z estan temperades i invertides i no permeten així el menor dubte.\nEl cap de mecanitzat de Pro-Master disposa d'un accionament directe per cargol de boles. La construcció integrada compacta fa d'aquesta màquina un model de dinàmica, d'acceleració i de precisió de la col·locació.\nExisteixen els següents models de la gamma Pro-Master, segons la necessitat del client:\n- Pro-Master 7018, la més petita de la gamma. Destaca per la seva flexibilitat, precisió i polivalència.\n- Pro-Master 7123, destaca per la seva extrema flexibilitat.\n- Pro-Master 7223 , fabricació CNC exigent. Els grans recorreguts en els eixos X i Z obren noves dimensions a la fabricació.\n- Pro-Master 7225 5XL, per mecanitzats de 5 eixos.


Avís legal | Aquivets\nEn aquest espai, l'USUARI, podrà trobar tota la informació relativa als termes i condicions legals que defineixen les relacions entre els usuaris i nosaltres com a responsables d'aquesta web. Com a usuari, és important que coneguis aquests termes abans de continuar la teva navegació. .Com responsable d'aquesta web, assumeix el compromís de processar la informació dels nostres usuaris i clients amb plenes garanties i complir amb els requisits nacionals i europeus que regulen la recopilació i ús de les dades personals dels nostres usuaris. Aquest web, per tant, compleix rigorosament amb el RGPD (REGLAMENT (UE) 2016/679 de protecció de dades) i la LSSI-CE la Llei 34/2002, de 11 de juliol, de serveis de la societat de la informació i de comerç electrònic.\nLes presents condicions generals regulen l'ús (incloent el mer accés) de les pàgines del web, integrants del lloc web de inclosos els continguts i serveis posats a disposició en elles. Tota persona que accedeixi a la web, ( "Usuari") accepta sotmetre a les Condicions Generals vigents en cada moment del portal.\nL'Usuari queda informat, i accepta, que l'accés a la present web no suposa, de cap manera, l'inici d'una relació comercial amb. D'aquesta manera, l'usuari es compromet a utilitzar el lloc web, els seus serveis i continguts sense contravenir la legislació vigent, la bona fe i l'ordre públic. Queda prohibit l'ús del web, amb fins il·lícits o lesius, o que, de qualsevol forma, puguin causar perjudici o impedir el normal funcionament del lloc web. Respecte dels continguts d'aquesta web, es prohibeix: La seva reproducció, distribució o modificació, total o parcial, llevat que es compti amb l'autorització dels seus legítims titulars; Qualsevol vulneració dels drets del prestador o dels legítims titulars; La seva utilització per a fins comercials o publicitaris. En la utilització del web, l'Usuari es compromet a no dur a terme cap conducta que pogués danyar la imatge, els interessos i els drets d'o de tercers o que pogués danyar, inutilitzar o sobrecarregar el portal (indicar domini) o que impedís, de qualsevol forma, la normal utilització del web. No obstant això, l'Usuari ha de ser conscient que les mesures de seguretat dels sistemes informàtics a Internet no són enterament fiables i que, per tant no pot garantir la inexistència de virus o altres elements que puguin produir alteracions en els sistemes informàtics (programari i hardware) de l'Usuari o en els seus documents electrònics i fitxers continguts en els mateixos.\nLes dades personals comunicades per l'usuari poden ser emmagatzemats en bases de dades automatitzades o no, la titularitat correspon en exclusiva a, assumint aquesta totes les mesures d'índole tècnica, organitzativa i de seguretat que garanteixen la confidencialitat, integritat i qualitat de la informació continguda en les mateixes d'acord amb el que estableix la normativa vigent en protecció de dades. La comunicació entre els usuaris i utilitza un canal segur, i les dades transmeses són xifrades gràcies a protocols a https, per tant, garantim les millors condicions de seguretat perquè la confidencialitat dels usuaris estigui garantida.\naquivets.com informa que hi ha fulls de reclamació a disposició d'usuaris i clients. L'Usuari podrà realitzar reclamacions sol·licitant el seu full de reclamació o enviant un correu electrònic a [email protected] indicant el seu nom i cognoms, el servei i / o producte adquirit i exposant els motius de la seva reclamació. L'usuari / comprador podrà notificar-nos la reclamació, bé a través de correu electrònic a: [email protected], si ho desitja adjuntant el següent formulari de reclamació: El servei / producte: Adquirit el dia: Nom de l'usuari: Domicili de l'usuari: Signatura de l'usuari ( només si es presenta en paper): Data: Motiu de la reclamació:\nEn virtut del que disposen els articles 8 i 32.1, paràgraf segon, de la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d'aquesta pàgina web, amb fins comercials, en qualsevol suport i per qualsevol mitjà tècnic, sense l'autorització de aquivets.com. L'usuari es compromet a respectar els drets de Propietat Intel·lectual i Industrial titularitat de aquivets.com. L'usuari coneix i accepta que la totalitat del lloc web, contenint sense caràcter exhaustiu el text, programari, continguts (incloent estructura, selecció, ordenació i presentació dels mateixos) podcast, fotografies, material audiovisual i gràfics, està protegida per marques, drets d'autor i altres drets legítims, d'acord amb els tractats internacionals en els quals Espanya és part i altres drets de propietat i lleis d'Espanya. En el cas que un usuari o un tercer considerin que s'ha produït una violació dels seus legítims drets de propietat intel·lectual per la introducció d'un determinat contingut a la web, haurà de notificar aquesta circumstància a aquivets.com indicant: Dades personals de l'interessat titular dels drets presumptament infringits, o indicar la representació amb la qual actua en cas que la reclamació la present un tercer diferent de l'interessat. Assenyalar els continguts protegits pels drets de propietat intel·lectual i la seva ubicació a la web, l'acreditació dels drets de propietat intel·lectual assenyalats i declaració expressa en què l'interessat es responsabilitza de la veracitat de les informacions facilitades en la notificació\nLes pàgines del web aquivets.com, podria proporcionar enllaços a altres llocs web propis i continguts que són propietat de tercers. L'únic objecte dels enllaços és proporcionar a l'Usuari la possibilitat d'accedir a aquests enllaços. aquivets.com no es responsabilitza en cap cas dels resultats que puguin derivar-se a l'Usuari per accés a aquests enllaços. Així mateix, l'usuari trobarà dins d'aquest lloc, pàgines, promocions, programes d'afiliats que accedeixen als hàbits de navegació dels usuaris per establir perfils. Aquesta informació sempre és anònima i no s'identifica l'usuari. La Informació que es proporcioni en aquests Llocs patrocinat o enllaços d'afiliats està subjecta a les polítiques de privacitat que s'utilitzin en aquests Llocs i no estarà subjecta a aquesta política de privacitat. Pel que recomanem àmpliament als Usuaris a revisar detalladament les polítiques de privacitat dels enllaços d'afiliat. L'Usuari que es proposi establir qualsevol dispositiu tècnic d'enllaç des del seu lloc web al portal aquivets.com haurà d'obtenir l'autorització prèvia i escrita de aquivets.com L'establiment de l'enllaç no implica en cap cas l'existència de relacions entre aquivets.com i el propietari del lloc en el qual s'estableixi l'enllaç, ni l'acceptació o aprovació per part de aquivets.com dels seus continguts o serveis\nAmb caràcter general les relacions entre aquivets.com amb els Usuaris dels seus serveis telemàtics, presents en aquesta web es troben sotmeses a la legislació i jurisdicció espanyoles i als tribunals.\nEn cas que qualsevol Usuari tingués algun dubte sobre aquestes Condicions legals o qualsevol comentari sobre el portal aquivets.com, si us plau dirigiu-vos a [email protected] De part de l'equip que formem AQUIVETS SCP t'agraïm el temps dedicat a llegir aquest Avís Legal


Exposicions de calvaris – Federació Catalana de Pessebristes\nExposicions de calvaris\nEns ha arribat informació de les següents exposicions de calvaris:\nL’Agrupació de Pessebristes d’Olot i la Garrotxa organitzen la Mostra de Setmana Santa a l’església de Sant Esteve d’Olot del 3 al 14 d’abril. Enguany especialment dedicada a l’obra religiosa de Ramon Amadeu.\nEl Grup Pessebrista de Sitges organitza l’11a Exposició de Calvaris que es podrà visitar al Palau del Rei Moro, carrer d’en Bosc 10-12, el dimecres 8 d’abril de 20 a 23 h, dijous 9 d’abril de 18 a 22 h i divendres 10 d’abril, d’11 a 21 h.\nL’Associació de Pessebristes de Sant Hilari Sacalm fan l’exposició de calvaris a l’església Parroquial de Sant Hilari. Estarà oberta del 4 al 19 d’abril, ambdós inclosos. L’horari és de 9 a 13 i de 16 a 19,30 h.


Holiday home Cuesta de Bernabé, Los Tejanos Nerja Espanya - Ofertes d'hotels amb els MILLORS DESCOMPTES EN LÍNIA\nVeure tots els 686 allotjaments a Nerja.\n-, Frigiliana, Nerja, Espanya, 29788 - Molt bona ubicació - Veure al mapa\nMés informació sobre Holiday home Cuesta de Bernabé, Los Tejanos\nPer als viatgers què vulguin captar les imatges i els sons de Nerja, Holiday home Cuesta de Bernabé, Los Tejanos és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Cuesta de Bernabé, Los Tejanos també ofereix moltes instal.lacions per enriquir la seva estada a Nerja. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent piscina exterior. Sigui quin sigui el motiu del seu viatge, Holiday home Cuesta de Bernabé, Los Tejanos és una selecció idònia per a la vostra estada a Nerja.


La ruleta catalana (Quim Morales)\nQUIM MORALES 18/08/2013 00:00\nFacin joc, senyors. Això de la loteria catalana agafa embranzida i el Govern ja saliveja amb els 15 milions d'euros que li reportarà el sorteig autòcton. La finalitat social a què es destinaran aquests beneficis no s'ha concretat, però tant se val. Seran diners catalans i amb els nostres euros fem el que ens dóna la gana, encara que sigui fitxar-li un central al Barça. Perquè depenent de com avanci la temporada, no hi haurà tasca social més prioritària que revifar els ànims de la culerada. En definitiva, els catalans guanyem un sorteig i ens estalviem un suplici: la cantarella dels niños de San Ildefonso . I si algú ha de cantar la loteria catalana que sigui dels nostres. Per exemple, en Cesk Freixas amb el cor de l'Escolania de Montserrat.\nPosats a dipositar el futur del país en la incerta solidesa dels jocs l'atzar -a part de la loteria catalana, no oblidem l'alta densitat de casinos al macroprojecte BCN World-, ja hauríem d'estar explorant una altra interessant via de finançament per a les arques catalanes. Ni pacte fiscal ni Hisenda pròpia ni disposicions addicionals en vinagre. El que necessita aquest país és la ruleta catalana, un meravellós joc en què no ens conformem amb les molles dels premis menors, sinó que ho puguem guanyar tot. Amb el risc, esclar, de quedar-nos sense res. Tot dependrà de la traça que tinguem fent les apostes.\nPapallonejant pel món no s'arriba gaire lluny, i fins que no s'aposta fort per algun objectiu, no s'aconsegueixen triomfs destacables. Cadascú de nosaltres té les seves fitxes -uns més que d'altres; i de més valor, per descomptat- i n'ha de fer alguna cosa, més enllà de protegir-les eternament al forro de la butxaca. Després l'atzar hi farà de les seves, però si tothom aposta amb determinació a la ruleta catalana, tindrem moltes més oportunitats de fer saltar la banca. Encara que la banca sempre hi surti guanyant. Tota una tranquil·litat per als que, en lloc de fer girar la ruleta catalana, ens fan rodar el cap.


Mataró incentiva la inclusió social d’infants i joves a través de l’esport – Portal d'entitats i Punt del Voluntariat\nMataró incentiva la inclusió social d’infants i joves a través de l’esport\nL’Ajuntament ha publicat les bases reguladores per a la concessió de subvencions a entitats esportives que fomentin la inclusió esportiva d’infants i joves en els seus equips, grups d’entrenament o escoles de formació esportiva per a la temporada 2019-2020. En aquesta primera edició s’oferiran 50 places, 5 per entitat o club, amb un valor de subvenció de 200 € per a cada plaça que sigui per un infant o jove derivat del servei de Benestar Social.\nLa Direcció d’Esports ha aprovat les bases per a l’atorgament de subvencions per a la inclusió esportiva d’infants i/o joves amb risc d’exclusió social de l’Ajuntament de Mataró per a la temporada 2019-2020.\nL’objecte de la convocatòria és establir les bases reguladores per a la concessió de subvencions a entitats esportives de la ciutat, per a la inclusió esportiva d’infants i/o joves de Mataró en els seus equips i/o grups d’entrenament i competició esportiva, o bé, en les seves escoles de formació esportiva (iniciació esportiva), per a la temporada 2019-2020.\nS’oferiran un màxim de 50 places, amb 5 places com a màxim per entitat, per valor de 200 € per cada plaça que l’entitat ocupi amb un infant i/o jove amb risc d’exclusió social que vingui derivat pel Servei de Benestar Social de l’Ajuntament d’acord amb els seus criteris de filtre i valoració.\nLes sol·licituds es podran fer telemàticament o presencialment a la Direcció d’Esports i a les Oficines d’Atenció Ciutadana, des del 7 al 27 de novembre de 2019.


El Bell-lloc envia una carta als pares dels alumnes condemnant els abusos - Diari de Girona\nEl Bell-lloc envia una carta als pares dels alumnes condemnant els abusos\nEl centre diu que actualment té protocols per prevenir-los · La missiva la van fer arribar després que es destapés el cas de l'exrector de Vilobí\nacn | girona 31.01.2019 | 14:42\nEl Bell-lloc envia una carta als pares dels alumnes condemnant els abusos ACN\nL'escola Bell-lloc de Girona va enviar dilluns una carta als pares dels alumnes del centre condemnant els abusos sexuals a menors per part de l'exrector de Vilobí d'Onyar (Selva) i assegurant que avui dia compten amb protocols "eficaços" per combatre i prevenir aquest tipus de situacions. La direcció del centre va fer arribar la missiva després que el diari Ara publiqués la notícia on es recollien els testimonis de diverses persones que denuncien abusos per part del religiós. A l'escrit, el Bell-lloc detalla que el capellà, Tomàs Pons, va participar en "l'atenció espiritual" del centre des del curs 67/68 fins al 95/96 "assistint alguns matins per celebrar missa, confessar i predicar". "Lamentem profundament els actes exposats i condemnem amb rotunditat qualsevol abús", detallen.\nEl centre anuncia, a més, que a nivell intern s'han posat en contacte amb tots aquells que van ocupar càrrecs directius en aquella època, tot i que cap té constància d'haver rebut "cap denúncia explícita" sobre conductes irregulars del sacerdot.\nDes de la direcció asseguren que els protocols, consensuats amb el personal del centre, es poden consultar al web de l'escola i remarquen que "durant els propers dies" mantindran "la mateixa claredat i esperit de col·laboració" que han practicat fins ara.\nAl comunicat que han enviat aquest dijous, el Bell-lloc confirma que el centre no disposa de cap registre històric on es detallin totes les tasques que hi va fer, però que "testimonis recents han explicat que durant els primers anys va impartit alguna classe de religió i va dedicar part del seu temps a atendre la direcció espiritual d'alguns alumnes individualment".\nQueixes de pares\nTot i això, han "rescatat de l'oblit" una entrevista de l'any 1999 que es va produir entre una família de Vilobí i un tutor personal. En ella, els pares explicaven que els seus fills no havien fet la primera comunió al poble per una "enganxada" amb el capellà.\n"Uns anys abans, l'aleshores director del col·legi recorda haver atès uns pares que li van manifestar estranyesa per uns comentaris del sacerdot durant una excursió amb els seus fills", detallen. De "cap de les dues entrevistes", insisteixen, "no es podia deduir que el sacerdot hagués mantingut conductes inapropiades amb menors".\nLa direcció de l'escola ha confirmat també que en els darrers dies alguns antics alumnes s'hi han posat en contacte per explicar que van patir "tocaments" durant les activitats que feia el religiós. Un d'ells ha relatat que "un dia, fa més de trenta anys, es va sentir acorralat pel sacerdot i va aconseguir escapolir-se".\nAmb tot, el centre s'ha posat a disposició dels afectats per atendre qualsevol testimoni, suggeriment o queixa relacionada amb els fets a través del seu telèfon (972 23 21 11).


AraMaó | Candidats primàries\nEmpresari de bijuteria. Esportista i entrenador. Involucrat en defensa del territori.\nEmpresari d’una petita empresa de bijuteria. Lligat al món de l’esport com a esportista i entrenador. Militant del Partit Socialista de Menorca vaig participar en dues candidatures municipals i en diferents moviments per a la Defensa del Territori. Articulista i col·laborador habitual del Diari Menorca.\nDavant el ressorgiment d’ideologies i formes d’actuar d’extrema dreta i la progressiva regressió en les llibertats democràtiques, crec important no ser un mer espectador, i per tant donar suport i participar en aquesta candidatura. He seguit i estic en sintonia amb la bona feina realitzada durant els tres anys llargs de legislatura i fora bo seguir amb els projectes iniciats. Destacar la Defensa feta de la Nostra Llengua. Així mateix, les persones que conec són per mi garantia de ponderació i honestedat, en la gestió de la ciutat.\nAntoni Carrillos Cantó\nProfessor de música al conservatori. Membre d’agrupacions musicals de l’illa.\nEl meu nom és Antoni Carrillos Cantó, professor al Conservatori Professional de Música de Menorca. Com a republicà i d’esquerres, soc un defensor dels serveis públics, de la igualtat social i de gènere, d’una cultura a l’abast de tothom i de la nostra llengua: el català. Com que crec que l’equip que encapçala na Conxa Juanola ha demostrat creure en tots aquests valors, he decidit posar el meu granet de sorra en aquest projecte per intentar consolidar el canvi que s’ha produït a Maó.\nCristina Fernández Coll\nFormació en psicologia, vinculada professionalment al món educatiu i social.\nSoc na Cristina Fernàndez, llicenciada en psicologia. La meva trajectòria professional està vinculada al món educatiu i social. Crec que és el moment de donar una passa en l’àmbit polític i posar-me a disposició de l’agrupació d’electors ARA MAÓ per seguir impulsant iniciatives adreçades a millorar la qualitat de vida de la ciutadania de la nostra ciutat. Desitjo poder aportar la meves experiències i que siguin útils a l’agrupació.\nCaterina Ferrer Florit\nCompromesa amb els drets humans i la cultura, activa en el projecte polític d’Ara Maó.\nSom na Cati Ferrer, veïna de Maó, em dirigeixo a tots vosaltres per comunicar-vos la meva intenció de presentar-me a les primàries d’Ara Maó. Aquesta decisió l’he feta des de la meva absoluta confiança en aquest projecte polític de persones que estimen la seva ciutat, persones compromeses amb la defensa dels drets humans, del medi ambient, de la cultura. Persones amb qui em trob còmode i amb qui em sent capaç de dur endavant les polítiques que facin de Maó una ciutat més oberta a tothom.\nEstudis i experiència en informàtica, programació, economia i comunicació audiovisual.\n17 abril del 1997\nGrau en informàtica i xarxes\nGrau en desenvolupament web\nCursant carrera en economia\nProgramador al CIMa\nPràctiques voluntàries com economista\nTreball al sector Hostaler\nCreador de Trending Menorca\nParticipo eventualment a programes de ràdio.\nCol·labor al comitè electoral d’Ara Mao activament.\nFaig vídeos xerrant de política i economia. Youtube: Oscarwhl\nLliga de debat de la URV\nLa meva qualitat diferenciadora són les noves idees, la sang fresca, fer el que mai se li ha ocorregut a ningú, pensar les bogeries que tornarien l’equip d’Ara Mao l’avantguarda de la innovació als ajuntaments. A més, quant a la meva capacitat de treball, tinc facilitat d’adaptació a situacions inesperades, i puc donar una solució ràpida als nous problemes en ambients de pressió, característics a la vida política.\nD’altra banda, i és molt important deixar-ho clar, puc aportar coneixements d’economia (pels meus estudis), tant pel treball que comportaria ser regidor, com per ajudar a la resta de companys a tenir unes bases sòlides sobre les dinàmiques econòmiques, i així donar la millor resposta a totes les problemàtiques com a grup de treball consolidat.\nTambé, cal remarcar la meva capacitat en la comunicació, un sector al qual tinc experiència i que permetrà estendre la marca Ara Maó i la seva feina a l’ajuntament com mai abans (De fet, si aquesta presentació t’ha cridat més l’atenció que la resta, és que vaig ben encaminat).\nAcabaré amb una pregunta: Si com agrupació d’electors volem representar a la gent de Maó, hauríem de fer-ho sense la veu dels joves?\nVioleta Ilieva Petkova\nDona de gran empenta amb formació d’empresarials al seu país d’origen.\nMe llamo Violeta Ilieva Petkova, soy búlgara de nacionalidad y diplomada en finanzas. Llegué a Menorca hace 17 años para buscar una vida mejor para mí y mis hijos. Encontré buena gente que me ha ayudado de corazón y ha hecho que pueda encontrar mi sitio aquí junto a ellos.Estoy muy agradecida y se lo quiero devolver,son sobretodo las personas que forman el proyecto de Ara Maó que me han ayudado a decidir presentarme como candidata.\nManuel Lora Buzón\nEmpresari del port. Actual regidor de Microciutat, Parcs i Jardins (serveis tècnics i brigada)\nFa uns quatre anys que el projecte d’Ara Maó es va fer realitat, amb l’esforç de dones i homes de procedències diverses, que ens vam comprometre i ens vam implicar en l’agrupació conscients que havia altres formes de fer política. Sobretot basant-la en la responsabilitat i la sensibilitat de crear una veritable política participativa. Creient en una vida més democràticai dotant d’oportunitats a les persones, l’educació i el respecte al medi ambient. Aquella lluita ens va servir per aconseguir sis regidors i Alcaldia. El coratge, les ganes i la força de llavors, se segueix mantenint després d’aquest mandat municipal. Una altra forma de fer política s’ha fet realitat al nostre Ajuntament, gràcies als companys de l’agrupació, del caràcter d’aquells que hem estat al capdavant de l’administració, a la capacitat de treball i sobretot al lideratge de la nostra alcaldessa, na Conxa, que ha estat el pilar fonamental de l’estabilitat que ha reforçat encara més el projecte d’Ara Maó dins la nostra institució.\nEstic convençut que el meu deure com a membre de l’agrupació és seguir amb les mateixes ganes de treballar per als ciutadans, millor la seva qualitat de vida i progressar en el projecte iniciat fa quatre anys. I per això em presento de nou a les primàries, ara la nostra capacitat com a grup d’electors és l’única força capaç de continuar fent política per al benestar dels ciutadans i veig que encara hem d’acabar feina pendent. Demano per tant, una altra vegada, el seu suport en aquestes primàries per aconseguir un gran equip juntament amb la nostra cap de llista Conxa Juanola.\nJuan Mercadal Riudavets\nVa ser president de l’Orfeó Maonès, compromès amb el teixit social i artístic de la ciutat.\nSom en Joan Mercadal, conegut com a Nito Xuquí, i pens que aquest projecte és il·lusionant per a la nostra ciutat, és per això que vull donar el meu suport a l’agrupació Ara Maó i presentar-me com a candidat. Els motius que m’han decidit han estat els reusltats d’aquests anys, haver pogut tenir alcaldia i els projectes que s’han duit a terme, amés d’aquells que sé que es faran si les properes eleccions de maig ens ajuden.\nDesprés de la meva presidència de l’Orfeó Maonès durant els darrers cinc anys, crec que puc aportar alguns coneixements dins aquest altre àmbit, sobretot des del món de les vivències socials de la ciutat de Maó.\nEnginyer tècnic. Actual Tinent de batle de Recursos i Sostenibilitat i Cooperació Internacional.\nMantinc el compromís assumit fa quatre anys, torn a presentar la meva candidatura al procés de primàries per moltes i variades raons. Responsabilitat, consolidar tasques ja iniciades, seguir descarbonitzant la nostra ciutat, canviar el sistema de recollida de residus per anar cap al residu zero, avançar en la sostenibilitat del cicle de l’aigua…. Hi ha molta feina i cal molta gent disposta a treballar!!!\nMestra i psicopedagoga. Actual Tinenta de batle de Serveis Socials i Àmbit Socioeducatiu.\nEm dic Laia Obrador, vaig néixer a Maó l’any 1979 i visc a Llucmaçanes, el poble que m’estim i que m’ha visc créixer. Vaig estudiar Batxillerat a l’IES Joan Ramis i Ramis. Som mestra i llicenciada en Psicopedagogia. El 2004 vaig aprovar les oposicions al cós de Mestres i des de llavors faig feina a l’escola de Sant Climent. Crec que la il·lusió per aprendre no s’ha de perdre mai i per açò, els darrers anys he continuat la meva formació amb un postgrau de la UIB “Autoconeixement, emocions i diàleg”. Aquests darrers 4 anys, des del juny del 2015 tenc una excedència perquè estic a temps complet com a tinent de Batle de l’àrea de Benestar social, Família i Educació de l’Ajuntament de Maó.\nLa meva vida sempre ha estat lligada a Menorca. De petita vaig participar dels campaments organitzats des de Santa Eulàlia i, sobretot, des el GOB.\nPossiblement, aquestes experiències m’han duit avui dia a tenir la necessitat de reivindicar el que crec que és necessari per a Menorca i la seva gent. Els valora ambientals i territorials, la defensa de la llengua i la cultura, en definitiva, defensar tots allò que té a veure amb la conservació dels valors de Menorca, del seu paisatge i de la seva gent. Des dels seus inicis, m’he implicat de valent perquè m’he sentit molt identificada amb l’agrupació d’Ara Maó.\nFa 4 anys ja ho vam dir: “tenim idees, tenim projecte, tenim il·lusió i tenim persones.”\nDurant 4 anys al capdavant de l’Ajuntament de Maó hem fet molta feina i podem fer balanç de les polítiques valentes d’esquerres d’aquesta legislatura però no en tenim prou.\nHe decidit tornar a presentar candidatura per acompanyar na Conxa Juanola a la llista per a les properes eleccions municipals de 25 de Maig a Ajuntament de Maó. El balanç al capdavant de la regidoria de Benestar Social, Família i Educació consider que és molt positiu però no està acabat, vull seguir treballant per construir un model social, polític i econòmic més democràtic, igualitari i sostenible. Volem seguir transformant la nostra ciutat prioritzant el benestar de les persones i la cura del medi ambient.\nPerquè tenim idees, tenim projecte, tenim il·lusió i tenim persones. Moltes gràcies\nCompositor i estudiant de musicologia, membre d’agrupacions musicals i culturals.\nEl meu nom és Jordi Orell Villalonga (Maó, 1994). D’ençà de fa uns anys, he participat de manera activa en la vida cultural tant de Maó com de Sant Lluís –on he viscut fins fa un parell d’anys– sobretot amb diverses agrupacions musicals. Sóc un amant de l’anomenada cultura popular. Particip activament de diverses associacions, entre elles l’Espai Mallorca de Barcelona, punt de referència cultural pels ciutadans de les illes a la capital catalana. Em vaig titular fa dos anys en Composició a l’Escola Superior de Música de Catalunya, on actualment també estic estudiant Musicologia. Em present a les primàries d’Ara Maó pel seu caràcter d’esquerres –així, en plural– i perquè vull una ciutat viva, que garanteixi l’accés a l’habitatge digne i públic. Que sigui valenta amb la lluita contra el canvi climàtic. Una ciutat feminista, antifeixista i antiLGTBIQfòbica. Amb unes institucions compromeses amb la democràcia, la participació ciutadana i la transparència. Unes institucions que siguin al costat dels nouvinguts i d’aquelles persones i col·lectius minoritzats. Unes institucions empeses pels barris, per tots els nuclis urbans, pel teixit associatiu i per les lluites socials que han caracteritzat la nostra ciutat. Vull una ciutat que aposti decididament per una educació de qualitat, pública, gratuïta, laica i en català com a motor d’ascens social. Vull una ciutat que estigui orgullosa de la seva llengua –la catalana– i de la seva cultura –plural i diversa. Una ciutat que miri al port i al camp i que cerqui una mobilitat sostenible. Una ciutat que sigui atractiva pels joves i que els ofereixi oportunitats de feina qualificada.\nCaterina Pereira Borràs\nPublicitat i relacions públiques, compromesa amb el territori i el benestar social.\nGraduada en Publicitat i Relacions Públiques i compromesa amb el medi ambient i el desenvolupament social des d’una perspectiva integral. Implicada en accions socials i diverses organitzacions sense ànim de lucre que treballen pel benestar social. Els meus valors personals em porten a la convicció de que una societat plural i integradora és posible. Presentarme a les primàries d’Ara Maó és l’oportunitat de formar part d’aquest objectiu compartit.\nLingüista. Actual Regidor d’àrees com Residència Geriàtrica, Participació Ciutadana o Igualtat.\nSom en Biel Pons i vaig néixer a Maó fa quaranta-un anys. Com sabeu aquests darrers quatre anys he estat regidor a l’Ajuntament i he duit diverses àrees, algunes molt diferents entre si, com la Residència Geriàtrica, Participació Ciutadana o Igualtat. És per això que m’agradaria gaudir de la vostra confiança quatre anys més i aportar així la meva experiència per seguir aprofundint en la defensa dels nostres drets socials i contribuir, en definitiva, en la construcció d’un municipi més just, igualitari, acollidor i sostenible.\nAlbert Pons Socias\nEstudiant geografia i història, implicat en el teixit associatiu i cultural de Sant Climent.\nSoc n’Albert, tenc 31 anys, soc ciutadà de Maó i visc a Sant Climent des dels 5 anys. Actualment faig feina en un supermercati estic estudiant Grau de Geografia i Història. M’agrada molt l’esport, la història i la política. El motiu pel qual present la meva candidatura és perquè m’agradaria poder ajudar de la millor manera possible a tots els ciutadans i ciutadanes del municipi i perquè crec que el petit poble de Sant Climent també mereix representació dins aquesta agrupació.\nAndreu Garriga Roselló\nEmpresari maonès i activista social en defensa del territori.\nBartomeu Saura Jiménez\nPedagog, dona suport a alumnes amb dificultats d’aprenentatge i fa d’entrenador.\nEl meu nom és Bartomeu Saura Jiménez i vaig néixer a Maó el 10 d’octubre de 1977. El 2010, em vaig llicenciar en pedagogia per la UIB. Després d’haver viscut a Mallorca durant nou anys, el 2013 vaig tornar a viure a Maó. Des de llavors, em dedico a donar suport a alumnes amb dificultats d’aprenentatge. A més, també soc entrenador de bàsquet, Actualment estic entrenant a la categoria sènior femení.\nLluïsa Sintes Pons\nTreballadora Social i persona implicada en els moviments socials de Menorca\nNascuda a Maó però filla de mercadalencs, els meus pares van ser persones compromeses en qüestions socials i ells han sigut els que m’han ensenyat els valors de la solidaritat, la dignitat de la persona, la justícia… Ells m’han ensenyat què vol dir el respecte pel bé comú, el concepte d’igualtat d’oportunitats, d’ecologisme i també el compromís que tenim tots, com a ciutadans per a conformar una comunitat on totes les persones gaudeixin d’una vida lliure i digna.\nLa meva vida laboral ha passat per diversos àmbits i oficis. Soc Treballadora Social i en aquest moments faig aquesta feina al Centre de Salut Mental Sant Miquel. Soc part de l’agrupació d’electors Ara Maó des del seu inici, poc abans de les passades eleccions municipals i segueix sent la millor manera que he trobat mai per seguir aportant el meu gra de sorra a la comunitat.\nAna Touriño Muxí\nActivista feminista i política, membre de diverses associacions animalistes.\nEl meu nom és Ana i som de Santiago del Estero, una província al nord d’Argentina. Visc a Menorca des de fa 10 anys. La meva proposta és treballar, a través d’aquest espai polític i de participació ciutadana, la deconstrucció dels marcs i sentits que condicionen les experiències de vida de les dones, dels drets dels animals, així com de la nostra relació amb el medi ambient. L’objectiu és crear una ciutat més justa i sostenible mitjançant propostes que els englobi i visibilitzi.\nÀgueda Tur Quevedo\nActivista en plataformes feministes i en el món de la política.\nHola, el meu nom és Àgueda Tur. Pertenesc a diferents plataformes feministes i fa quatre anys que col·labor amb Ara Maó. Em present a les primàries d’Ara Maó perquè veig que s’han començat molts projectes il·lusionants amb els quals voldria col·laborar per a seguir millorant la nostra ciutat.\nPilot. Actual Tinent de batle d’Hisenda, Noves tecnologies, Transparència i Participació.\nEm dic Jordi Tutzó Sans, vaig néixer a Maó l’any 1973, ciutat on residesc. Estic casat i tenc 2 fills.\nVaig estudiar batxillerat a l’Institut Joan Ramis i Ramis de Maó. Som Diplomat en Ciències Empresarials per la Universitat de Barcelona; també som titular d’una Llicència professional de Pilot Comercial d’Avió i diverses habilitacions annexes, estudis que vaig cursar a Cascais (Portugal) i posteriorment a Sabadell, on vaig cursar l’homologació a la normativa JAR/FCL europea.\nEn l’àmbit professional, he fet de professor de comptabilitat i matemàtiques financeres en vàries acadèmies privades, he estat empleat de banca i també he exercit de comptable a l’empresa privada. Des de l’any 2000 faig feina a l’aeroport de Menorca com a Coordinador de Programació i Operacions, i els darrers quatre anys compaginant-ho amb el càrrec de regidor d’Hisenda, Transparència i Noves Tecnologies a l’Ajuntament de Maó.\nPel que fa a l’àmbit polític, com bé sabeu mai he estat afiliat a cap partit, però he estat, i estic, fortament vinculat al projecte transversal que proposa l’agrupació d’electors Ara Maó. Vaig tenir l’honor de presentar-me a les primàries l’any 2015 i sortir elegit en 3er lloc de la llista d’Ara Maó que va aconseguir l’històric resultat de 6 regidors electes i que, amb un pacte de legislatura amb el PSOE, vàrem aconseguir l’alcaldia per a la nostra cap de llista Conxa Juanola, dona lluitadora, perseverant i preparadíssima, que ha aconseguit capgirar la manera de fer política al nostre ajuntament, recuperant les bones formes i l’aposta molt menorquina de fer les coses amb seny, sense estridències, i aconseguint resultats que es veuran a mitjà i llarg termini com són l’aposta per la recuperació d’edificis i espais en desús, les inversions en projectes d’aigua i d’estalvi energètic, l’increment en l’aportació a les polítiques socials i educació, els pactes amb les altres administracions en un importantíssim nombre d’inversions per a la nostra ciutat de present i de futur, etc.\nPer la meva part, les responsabilitats que em van ser encomanades en els camps d’Hisenda, Transparència i Noves Tecnologies, les he intentat desenvolupar amb honestedat, i els objectius que ens havíem marcat crec s’han assolit en un grau notable, com podrien ser el fet de dotar a l’ajuntament de Maó d’una excel·lent estabilitat pressupostària, rebaixant el deute a menys de la meitat en relació a com el vàrem heretar deixant-lo en mínims històrics al voltant d’un 15% dels ingressos corrents, rebaixant i congelant els impostos municipals els darrers 3 anys, assolir una més que notable avaluació de la transparència mitjançant el portal de transparència i una fluida comunicació amb els ciutadans per mitjà de la pàgina web o de les apps per fer-nos arribar incidències urbanes i suggeriments o amb les nombroses reunions amb associacions de veïns o periòdicament amb les nostres compareixences públiques obertes a tothom, la potenciació dels tràmits i pagament on-line i l’administració electrònica que té l’objectiu a mitjà termini de fer més fàcilment accessible l’administració local a tots els ciutadans.\nPerò el més important que ha demostrat l’agrupació d’electors és que es pot fer feina així, d’una altra manera i amb unes altres maneres, i hem demostrat que els ciutadans “de a peu”, que els veïns d’una població com Maó, es poden organitzar i dur endavant la gestió del seu ajuntament, sense haver de rendir comptes a ningú més que als mateixos veïns, i que no hem de respondre davant “directrius de partit” des de cap àmbit “de rang superior” (autonòmic o estatal). Açò permet, des del meu punt de vista, poder prendre les decisions sempre sense oblidar l’interès prioritari: Maó i la seva gent.\nAmb aquest esperit vull tornar-vos a ajudar per a continuar dalt La Sala aquest projecte tan nostre, participatiu i il·lusionant, d’una política més social, de defensa dels serveis públics i, sobretot, amb seny i amb moderació, que és el que marca el nostre caràcter maonès i menorquí.\nMarga Vinent Palliser\nProfessora de ciències socials, activista en el món educatiu.\nSom Margarida Vinent, professora d’ensenyament secundari. Vull una educació pública de qualitat i una ciutat que facin possible la igualtat d’oportunitats per a tothom. Em sent identificada amb la defensa de la nostra cultura, sempre oberta, acollidora i inclussiva.\nQuè m’atreu d’Ara Maó? l’honestedat de les persones i la capacitat d’ajuntar gent molt diversa per fer realitat la participació directa a l’Ajuntament.